Diari Oficial de la Generalitat Valenciana


Sumari del DOGV 6551, del 24-06-2011 (2011/7293)

RESOLUCIÓ de l'11 de maig de 2011, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat a les línies de crèdit i als imports globals màxims destinats a finançar, per a l'exercici 2011 i 2012, determinades mesures previstes en les ordres de la Conselleria d'Economia, Hisenda i Ocupació de 22 d'octubre de 2008, de 10 de juliol de 2009, 33/2010 i 34/2010, de 30 d'agost de 2010, per les quals es regula i es convoca la concessió de subvencions per a facilitar la reinserció laboral dels treballadors excedents dels sectors tèxtil i de la confecció, de fabricació del calçat, adobs i marroquineria, del joguet i del moble, respectivament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6551

Data del DOGV
:   24-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7293


Data del document
:   11-05-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de l'11 de maig de 2011, del secretari autonòmic d'Ocupació i director general del Servici Valencià d'Ocupació i Formació, per la qual es dóna publicitat a les línies de crèdit i als imports globals màxims destinats a finançar, per a l'exercici 2011 i 2012, determinades mesures previstes en les ordres de la Conselleria d'Economia, Hisenda i Ocupació de 22 d'octubre de 2008, de 10 de juliol de 2009, 33/2010 i 34/2010, de 30 d'agost de 2010, per les quals es regula i es convoca la concessió de subvencions per a facilitar la reinserció laboral dels treballadors excedents dels sectors tèxtil i de la confecció, de fabricació del calçat, adobs i marroquineria, del joguet i del moble, respectivament. [2011/7293]  
La disposició addicional setantena quinta de la Llei 30/2005, de 29 de desembre, de Pressupostos Generals de l'Estat per a l'any 2006, preveu l'adopció de distintes mesures de suport a la modernització i millora de la competitivitat dels sectors tèxtil i de la confecció, del calçat i del moble. La mateixa previsió es fa en la disposició addicional sexagèsima quinta de la Llei 51/2007, de 26 de desembre, de Pressupostos Generals de l'Estat per a l'any 2008, per al sector del joguet.  
  
Com a desenvolupament de les mesures contingudes en els plans de suport a estos sectors es publiquen, el Reial Decret 5/2008, d'11 de gener, per al sector tèxtil i de la confecció, el Reial Decret 100/2009, de 6 de febrer, per al sector de fabricació i components del calçat, adobats i marroquineria, el Reial Decret 1678/2010, de 13 de novembre, per al sector del joguet i el Reial Decret 1679/2010, de 13 de novembre, per al sector del moble. En ells es regulen, entre altres mesures, un conjunt de subvencions destinades a facilitar la reinserció laboral dels treballadors excedents de cada sector.  
Per tractar-se estes subvencions d'ajudes la gestió i control de les quals han sigut traspassats a la Generalitat, es publiquen les corresponents ordres de la Conselleria d'Economia, Hisenda i Ocupació per a cada un dels sectors.  
En l'exercici 2008, es publica l'Ordre de 22 d'octubre de 2008, per la qual es regula i es convoca la concessió de subvencions per a facilitar la reinserció laboral dels treballadors excedents del sector tèxtil i de la confecció i s'establix el finançament d'estes per a este exercici.  
  
En l'exercici 2009, es publica l'Ordre de 10 de juliol, per la qual es regula i es convoca la concessió de subvencions per a facilitar la reinserció laboral dels treballadors excedents del sector de fabricació i components del calçat, adobs i marroquineria, i s'establix el seu finançament en este exercici. Així mateix, per l'Ordre de 10 de juliol, es dóna publicitat a la línia de crèdit i a l'import global màxim, en este exercici, per al sector tèxtil i de la confecció.  
En l'exercici 2010, es publiquen les resolucions de 3 i 7 de juny, del secretari autonòmic d'Ocupació i director general del SERVEF, per les quals es dóna publicitat, per al dit exercici, a les línies de crèdit i als imports globals màxims de determinades mesures dels sectors de fabricació i components del calçat, adobs i marroquineria i del sector tèxtil i de la confecció, respectivament.  
Així mateix, en l'exercici 2010, es publiquen les ordres 33/2010 i 34/2010, de d'agost, per les quals es regula la concessió de subvencions per a facilitar la reinserció laboral dels treballadors excedents del sector del joguet i del moble, respectivament, i es convoquen, per a l'any 2010, les ajudes regulades en els capítols I a III i secció primera del capítol IV del títol II de cada una de dites ordres.  
De les mesures regulades en les citades ordres, la prevista en el capítol III del títol II, Subvencions per a facilitar la inserció laboral dels treballadors de 52 o més anys, té caràcter plurianual.  
En conseqüència, per tot això, correspon donar publicitat als crèdits, per a l'exercici 2011 i 2012, si és el cas, destinats a finançar determinades mesures regulades en les quatre ordres mencionades, i de conformitat amb el que disposa l'article 47.11 del Text Refós de la Llei d'Hisenda Pública de la Generalitat Valenciana i en la disposició addicional primera de les ordres de 22 d'octubre de 2008, de 10 de juliol de 2009,33/2010 i 34/2010, de 30 d'agost, resolc:  
  
Únic. Finançament  
1. Les ajudes regulades en els capítols I a IV del títol II de l'Ordre de 22 d'octubre de 2008, de la Conselleria d'Economia, Hisenda i Ocupació, es finançaran, a càrrec del pressupost 2011 del Servici Valencià d'Ocupació i Formació, per un import màxim de 36.000 euros i, a càrrec del pressupost 2012, per un import màxim de 24.000 euros, en el capítol IV, subprograma 322.53, Plans especials de suport a l'ocupació en sectors productius, codi de línia T7705000 Pla de suport al sector tèxtil i de la confecció, o equivalent.  
2. Les ajudes regulades en els capítols I a IV del títol II de l'Ordre de 10 de juliol de 2009, de la Conselleria d'Economia, Hisenda i Ocupació, es finançaran, a càrrec del pressupost 2011 del Servici Valencià d'Ocupació i Formació, per un import màxim de 24.000 euros i, a càrrec del pressupost 2012, per un import màxim de 16.000 euros, en el capítol IV, subprograma 322.53, Plans especials de suport a l'ocupació en sectors productius, codi de línia T7708000, Pla de suport al sector de fabricació i components del calçat, assaonats i marroquineria, o equivalent.  
  
3. Les ajudes regulades en els capítols I a III i secció primera del capítol IV del títol II de l'Ordre 33/2010, de 30 d'agost de la Conselleria d'Economia, Hisenda i Ocupació, es finançaran a càrrec del pressupost 2011 del Servici Valencià d'Ocupació i Formació, per un import màxim de 12.000 euros i, a càrrec del pressupost 2012, per un import màxim de 8.000 euros, en el capítol IV, subprograma 322.53, Plans especials de suport a l'ocupació en sectors productius, codi de línia T7714000, Pla de suport al sector del joguet o equivalent.  
  
4. Les ajudes regulades en els capítols I a III, i la secció primera del capítol IV del títol II de l'Ordre 34/2010, de 30 d'agost, de la Conselleria d'Economia, Hisenda i Ocupació, es finançaran a càrrec del pressupost 2011 del Servici Valencià d'Ocupació i Formació, per un import màxim de 90.000 euros i, a càrrec del pressupost 2012, per un import màxim de 60.000 euros, en el capítol IV, subprograma 322.53, Plans especials de suport a l'ocupació en sectors productius, codi de línia T7715000, Pla de suport al sector del moble, o equivalent.  
  
5. El finançament corresponent a l'exercici 2012 queda condicionada a l'existència de crèdit adequat i suficient en el pressupost econòmic de l'esmentat exercici.  
6. Si al llarg de l'exercici 2011 existira crèdit disponible que permetera incrementar el finançament pressupostari d'estes ajudes, es donarà publicitat dels dits crèdits mitjançant una resolució del secretari autonòmic d'Ocupació i director general del Servici Valencià d'Ocupació i Formació.  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre recurs que consideren convenient.  
  
València, 11 de maig de 2011.- El secretari autonòmic d'Ocupació i director general del SERVEF: Luis Lobón Martín.